ગુડ્ઝ એન્ડ સર્વિસીઝ ટેક્સ (GST) કાઉન્સિલ હજી વધુ કેટલીક વસ્તુઓ પર ટેક્સ ઘટાડવાની તૈયારીમાં છે. અગાઉ ૨૯ વસ્તુઓ અને ૫૩ સેવાઓ પર ટેક્સ ઘટાડ્યા પછી કાઉન્સિલે ફરી આવી જ કવાયત કરી છે. ખાસ કરીને મહત્તમ ૨૮ ટકાના સ્લેબમાં આવતી વસ્તુઓ અને સેવાઓના ટેક્સમાં ઘટાડો થાય તેવી શક્યતા છે. સિમેન્ટ અને પેઈન્ટ જેવા કન્સ્ટ્રક્શન મટીરિયલના ટેક્સમાં ઘટાડો થવાની પ્રબળ સંભાવના છે તેમ સૂત્રોએ કહ્યું છે. હાલમાં આ વસ્તુઓ ૨૮ ટકાના સ્લેબમાં છે.